Span ‘verward’ nadat ryer Tour skielik staak | Netwerk24
19 Julie 2019 08:31
Rohan Dennis het die Tour de France sonder ’n verduideliking verlaat. Foto: Getty Images
ABCSport berig Dennis het 80 km voor die einde van Donderdag se skof van sy fiets af geklim.
Die 29-jarige Aussie was een van die gunstelinge om in Vrydag se individuele tydtoets van 27,2 km in Pau te seëvier.
“Ons is verward en ek is teleurgesteld met wat gebeur het, want ons het ’n groot vertoning van hom verwag Vrydag,” sê die spanbaas Gorazd Stangelj.
“Dit was sy besluit om te stop. Ons het met hom probeer gesels, ons het die ondersteuningsvoertuig gestop en ’n oplossing probeer vind vir wat aangaan.
“Hy het net gesê, ‘Ek wil nie praat nie,’ en die wedren verlaat.”
Dennis het geweier om joernaliste by Bahrain-Merida se spanbus toe te spreek toe hy gevra is hoekom hy hom onttrek het.
Stangelj sê Dennis se onttrekking “het niks te doen met sy fisieke toestand nie” toe hy gevra is of die ryer siek voel.
“Sy toestand is nie sleg nie, dit is goed genoeg om aan die Tour de France deel te neem,” sê hy.
Our priority is the welfare of all our riders so will launch an immediate investigation but will not be commenting further until we have established what has happened to
Stangelj is ook gevra of daar ’n struweling was tussen Dennis en die span en of Dennis ongelukkig was met die fiets waarmee hy toegerus sou word vir die tydtoets.
“Daar was vanoggend geen rusies in die bus nie,” sê hy.
“Ek het hom die afgelope twee dae nie gevra om die span se waterbottels te dra nie want ek wou hê dat hy sy energie spaar vir die tydtoets.
“Ek het hierdie seisoen geen probleme met hom ondervind nie. Hy is ’n spesiale ou, alle kampioene is, hy is 100% wanneer hy iets wil hê.
“Hy is altyd op soek na 100% en dit is nie maklik vir alles om 100% in ’n resies te verloop nie.”